মাদারীপুর সরকারি কলেজ

মাদারীপুর সরকারি কলেজ (পূর্বে: সরকারি নাজিমউদ্দিন কলেজ) মাদারীপুর জেলার একটি ঐতিহ্যবাহী সরকারি স্নাতক কলেজ। কলেজটি ১৯৪৮ সালে প্রতিষ্ঠিত হয়। মাদারীপুরবাসীর দাবির প্রেক্ষিতে সাবেক নৌ ও পরিবহন মন্ত্রী শাজাহান খানের খানের তৎপরতায় এবং বাংলাদেশের সাবেক প্রধানমন্ত্রী শেখ হাসিনার সম্মতিক্রমে কলেজটির নাম সরকারি নাজিমউদ্দিন কলেজ থেকে মাদারীপুর সরকারি কলেজ নামে নামকরণ করা হয়েছে। ১৯৪৮ সালের ১৭ সেপ্টেম্বর উচ্চ মাধ্যমিক প্রথম বর্ষের শ্রেণী কার্যক্রম দিয়ে একটি বেসরকারি কলেজ হিসেবে বর্তমান মাদারীপুর সরকারি কলেজের যাত্রা শুরু হয়। কলেজটির সরকারিকরণ হয় ১৯৭৯ সালে। এর উদ্যোক্তা ছিলেন স্থানীয় গণ্য মান্য ব্যক্তি বর্গ। ১৯৩৭ সনে শেরে বাংলা এ.কে. ফজলুল হক নির্বাচনী প্রচারাভিযানে মাদারীপুর আসেন। তখনই সর্বপ্রথম স্থানীয় নেতৃবর্গের পক্ষ থেকে মাদারীপুরে একটি কলেজ স্থাপনের দাবি উত্থাপিত হয়। পরবর্তী কালে এ.কে.ফজলুল হক ১৯৪১ সনে মুখ্যমন্ত্রী হিসেবে মাদারীপুর আসেন একটি শিল্প, সংস্কৃতি ও কৃষি প্রদর্শনী উদ্বোধন করতে। এই অনুষ্ঠানে পুনরায় কলেজ প্রতিষ্ঠার দাবি উত্থাপিত হলে তিনি সবরকম সাহায্য সহযোগিতার আশ্বাস প্রদান করেন। এরপর ১৯৪৬ সালে হোসেন শহীদ সোহরাওয়ার্দী মাদারীপুরে এক জনসভায় আসেন। তিনি কলেজ প্রতিষ্ঠার পক্ষে মত দেন এবং চাঁদা তুলে কলেজ প্রতিষ্ঠার জন্য প্রশাসনকে পরামর্শ দেন। তার নির্দেশে তৎকালীন এস.ডি.ও ডব্লিউ বি কাদরী কলেজ প্রতিষ্ঠায় তহবিল গঠনে অগ্রনী ভূমিকা গ্রহণ করেন। এসময় কলেজের নামকরণ নিয়ে স্থানীয়দের মাঝে সামান্য মতভিন্নতা দেখা দেয়। কংগ্রেস পন্থীরা চায় কলেজের নাম হোক মাদারীপুর কলেজ; মুসলিম লীগ পন্থীরা চায় নাম হোক ইসলামিয়া কলেজ; আর স্থানীয় ব্যবসায়ী শ্রেণী মনে করেন নামকরণ করা হোক চরমুগরিয়া মার্চেন্টস কলেজ। অবশেষে ফরিদপুরের বিশিষ্ট রাজনীতিবিদ জনাব ইউসুফ আলী চৌধুরীর (ওরফে মোহন মিয়া) অনুরোধে কলেজের নামকরণ করা হয় পাকিস্তানের তৎকালীন প্রধানমন্ত্রী খাজা নাজিমউদ্দিনের নামানুসারে নাজিমউদ্দিন কলেজ। এই কলেজ প্রতিষ্ঠায় যাঁদের অবদান অম্লন তারা হলেন তৎকালীন এম.এল.এ জনাব এস্কান্দার আলী খান, প্রাক্তন এম.এল.এ জনাব আবুল ফজল, জনাব মমিনউদ্দীন আহমেদ, জনাব দলিলউদ্দীন আহমেদ, জনাব আলিম উদ্দীন আহমেদ, জনাব আব্দুল হামিদ শিকদার, জনাব আচমত আলী খান, জনাব মীর আবদুল মজিদ, জনাব সৈয়দ উদ্দীন আহমেদ, জনাব আবদুর রহমান হাওলাদার এবং আরও অনেকে। উল্লেখ্য, ১৯৫০ সনে মাদারীপুর হাইস্কুল ও ইসলামিয়া হাইস্কুল একত্রীভূত করে বর্তমানের ইউনাইটেড ইসলামিয়া মাদারীপুর হাইস্কুল প্রতিষ্ঠিত হয় এবং ইসলামিয়া হাইস্কুল তার সমস্ত সম্পত্তি কলেজকে প্রদান করে নিজের অস্তিত্বকে বিলুপ্ত করে। প্রতিষ্ঠার ২ বছর পর ১৯৫০ সালে ডিগ্রি এবং দীর্ঘ কালপরিক্রমায় ১৯৯৭ সালে এই কলেজে স্নাতক সম্মান এবং স্নাতকোত্তর কোর্স চালু করা হয়। বর্তমানে এতে উচ্চমাধ্যমিক পর্যায়ে কলা, বিজ্ঞান ও বাণিজ্য এবং অনার্স পর্যায়ে ১৩ টি বিষয়ে পাঠদান করা হয়। ছাত্র-ছাত্রী সংখ্যা প্রায় ৮,০০০। পরবর্তীতে ২০১৯ সালে কলেজটির নাম পরিবর্তন করে মাদারীপুর সরকারি কলেজ করা হয়েছে। মাদারীপুর সরকারি কলেজের স্নাতক ও স্নাতকোত্তর পর্যায়ের কোর্স ও বিভাগ সমূহের তালিকা: ডিগ্রী (পাস) কোর্স সমূহ বিএ (পাস) বিএসএস (পাস) বিএসসি (পাস) বিএসসি (পাস) স্নাতক কোর্স সমূহ বাংলা ইংরেজি ইতিহাস ইসলামের ইতিহাস ও সংস্কৃতি দর্শন রাষ্ট্রবিজ্ঞান অর্থনীতি হিসাব বিজ্ঞান ব্যবস্থাপনা পদার্থবিজ্ঞান গণিত রসায়ন উদ্ভিদবিজ্ঞান প্রাণিবিজ্ঞান মাস্টার্স চূড়ান্ত পর্ব কোর্স সমূহ বাংলা ইংরেজি ইতিহাস ইসলামের ইতিহাস ও সংস্কৃতি দর্শন রাষ্ট্রবিজ্ঞান হিসাব বিজ্ঞান ব্যবস্থাপনা উদ্ভিদবিজ্ঞান কলেজের মসজিদের পিছনে ছেলেদের জন্য এবং মাদারীপুর-ঢাকা হাইওয়ের পাশে মেয়েদের জন্য আলাদা আাবাসন ব্যবস্থা রয়েছে। বর্তমানে উচ্চমাধ্যমিক পর্যায়ে বিজ্ঞান, ব্যবসায় শিক্ষা ও মানবিক শাখা চালু রয়েছে। উচ্চমাধ্যমিক পর্যায়ে প্রায় ৩০০০ হাজার ছাত্র-ছাত্রী পড়াশোনা করছে। "National University :: College Details"। ২০১৭-০৯-২০ তারিখে মূল থেকে আর্কাইভ করা। সংগ্রহের তারিখ ২০১৮-০৪-১১।  "আরও ১২ সরকারি কলেজে নতুন অধ্যক্ষ-উপাধ্যক্ষ"। ৮ অক্টোবর ২০২৪। সংগ্রহের তারিখ ৮ অক্টোবর ২০২৪।  "National University" (ইংরেজি ভাষায়)। ২০১৮-০৬-২৪ তারিখে মূল থেকে আর্কাইভ করা। সংগ্রহের তারিখ ২০১৮-০৪-১১।  "মাদারীপুর জেলা - বাংলাপিডিয়া"। ২০১৮-০১-২৬ তারিখে মূল থেকে আর্কাইভ করা। সংগ্রহের তারিখ ২০১৮-০৪-১১।  "মাদারীপুর নাজিমউদ্দিন কলেজের নাম পরিবর্তন"। দৈনিক যুগান্তর। ২০২০-১১-২১ তারিখে মূল থেকে আর্কাইভ করা। সংগ্রহের তারিখ ২০২০-০১-০৫।  Dorpon, ডেইলি বান্দরবান :: Madaripur। "মাদারীপুর সরকারী নাজিমউদ্দিন কলেজের নাম পরিবর্তন"। Madaripur Dorpon (ইংরেজি ভাষায়)। ২০২০-১১-২১ তারিখে মূল থেকে আর্কাইভ করা। সংগ্রহের তারিখ ২০২০-০১-০৫।  প্রাতিষ্ঠানিক ওয়েবসাইট